**Tekst izložbe**

»POLYLEG 0.1 - časovna matrica upodobitve« je stičišče predstavitve znanstvenih dognanj s presekom intervencije vizualno umetniških posegov. Skupaj tvorijo konglomerat upodobitev oblik - to je tistih sporočilnih vrednosti, ki vplivajo na vsebinske transformacije vizualnega koda.

V ta namen se z interdisciplinarnim pristopom iz zgodovinskih kontekstov, časovnih razvojev in sprememb na podlagi evolucijskih smernic tvori estetizacija. V procesu sledi spremljanje predpostavk konstrukta novih futurističnih form, ki se vežejo na sporočilni prenos koda vidnega, dekodificiranega in haptičnega zaznavanja.

»POLYLEG 0.1 - časovna matrica upodobitve« predstavlja ponazoritev umetno zgrajene oblike na podlagi znanstvenih dosežkov, ki se porajajo v večplastni obliki. Skozi umetniško in znanstveno predstavitev dojemanja podatkovnih in slikovnih baz razvito v multisenzorno izkušenjsko podoživljanje se obiskovalec znajde umeščen v na novo zgrajeno obliko. Individualizirano dojemanje, ki ga lahko opišemo zgolj skozi ambivalentno multivokalnost sprejemanja in zavračanja umetnosti, tvori bazični pogoj za aktivni vstop v diskurzivno polje razumevanja vloge znanosti in umetnosti v prihodnosti.

Proces delovanja znanosti, kot tudi umetnosti, se nahaja globoko zasidran v njuni sposobnosti, da usmerjata obnašanje opazovalcev ter pogojujeta rezultate delovanja. S tem oblikujeta strukture utemeljene na omejujočih pravilih ter normah obnašanja. S spajanjem obeh v praksah, kjer se meje izbrišejo in kjer fluidnost kreativnih praks preseže formalne omejitve, se lahko ponovno vrnemo na začetek. Soočimo se temeljnimi gradniki sveta, ki nas obdaja, z vseprisotnimi izvornimi gibalci, s pospeševalci kreativnosti – kot prvega sva za predstavitev izbrala sladkor.

Sladkor je zanimiva tema, ker je vseprisoten in provokativen. Gre za dobrino, ki jo lahko analiziramo/prikažemo iz številnih perspektiv, se osredotočimo na njeno produktivno genezo, okoljski vpliv, povezave z zdravjem ter celo kulturno in simbolično breme, ki ga nosi. V času, ko zaradi splošne dostopnosti njegova prekomerna uporaba izzove zasvojenosti podobno hrepenenje, se moramo osredotočiti na njegov kulturni pomen ter kreativni potencial. Da bi razumeli žličko belih kristalčkov moramo v historični perspektivi opazovati evolucijo, suženjstvo, kreativnost, zasvojenost, umetnost, debelost, agresivnost, emancipacijo, revščino… neskončno listo pojmov, ki so nas zaznamovali kot biološko vrsto in kot kreativne osebke. »POLYLEG 0.1 - časovna matrica upodobitve« je zgolj povečava gradnikov sodobne družbe.

**Autori izložbe: Kavur & Žbona**

**Idejni koncept: Kavur & Žbona**